tipy proti kašľu
Dobrý deň!
Možno rada do budúcnosti.
Mám kašeľ, kašlem ako hrniec.
Písala som aj obvod lekárke, ale zatiaľ mi neodpísala.
Čo, by mi pomohlo?
Dobrý deň,
ďakujeme za Vašu otázku.
Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Naopak vlhký kašeľ je produktívny, často spojený s bolesťou na hrudi a v prieduškách. Kašeľ je v tomto prípade jedinou a základnou cestou ako sa hlien dostane von z organizmu.
Na liečbu vlhkého produktívneho kašľa je vhodný liek
Solmucol
, ktorý obsahuje účinnú látky acetylcysteín. Odporúčané dávkovanie je v prípade dospelých 600 mg acetylcysteínu denne. Táto denná dávka môže byť rozdelená na 3 dávky denne alebo ako 1 dávka (vhodné večer), t.j. 1 vrecko granulátu 200 mg 3x denne alebo 1 vrecko granulátu 600 mg 1x denne. Taktiež je potrebné zvyšiť príjem tekutín, ktoré napomáhajú mukolytickému účinku tohto lieku. Odporúčané užívanie je najneskôr do 17.00.
Pri suchom dráždivom kašli odporúčam kvapky
Tussin
. Kvapky sa užívajú s čajom, vodou alebo ovocnou šťavou po jedle. Príslušné množstvo roztoku sa odkvapká do minimálne 100 ml tekutiny.
Z bylinných sirupov máme výborné skúsenosti s prípavkom
Stopkašeľ
, ktorý obsahuje zmes 5 bylinných extraktov. Zdravotnícka pomôcka je určená na pravidelné užívanie, pričom prispieva k úľave pri kašli, upokojuje podráždený krk, znižuje bolesť v krku, a uľavuje pri škrabaní v krku. Odporúčaná denná dávka je 3x denne 1 polievkovú lyžicu (15 ml ). Prípravok je vhodný aj pre celiatikov, diabetikov a deti od 3 rokov.
Vrámci režimových opatrení je možné podporiť liečbu kašľa zvlhčovaním vzduchu alebo inhaláciou Vincentky, prípadne Yabra. Taktiež je potrebné dodržiavať dostatočný pitný režim.
Prajem všetko dobré.
S pozdravom
Mgr. Emma Halás Haluščíková